ਨਿਥਿਆ ਮੈਨਨ
ਨਿਥਿਆ ਮੈਨਨ (ਜਨਮ 8 ਅਪ੍ਰੈਲ 1988) ਇੱਕ ਭਾਰਤੀ ਅਭਿਨੇਤਰੀ ਅਤੇ ਗਾਇਕਾ ਹੈ ਜਿਸ ਨੇ ਵੱਖ-ਵੱਖ ਭਾਸ਼ਾਵਾਂ ਵਿੱਚ 50 ਤੋਂ ਵੱਧ ਫੀਚਰ ਫ਼ਿਲਮਾਂ ਵਿੱਚ ਕੰਮ ਕੀਤਾ ਹੈ। ਨਿਥਿਆ ਮੈਨਨ ਦਸ ਸਾਲ ਦੀ ਉਮਰ ਵਿੱਚ, ਪਹਿਲੀ ਵਾਰ ਇੱਕ ਬੱਚੇ ਦੇ ਰੂਪ ਵਿੱਚ, ਫ੍ਰੈਂਚ-ਭਾਰਤੀ ਅੰਗਰੇਜ਼ੀ ਫ਼ਿਲਮ, ਹਨੂੰਮਾਨ (1998), ਵਿੱਚ ਤੱਬੂ ਦੀ ਛੋਟੀ ਭੈਣ ਦਾ ਕਿਰਦਾਰ ਨਿਭਾਉਂਦੀ ਨਜ਼ਰ ਆਈ। ਉਸ ਨੇ 17 ਸਾਲ ਦੀ ਉਮਰ ਵਿੱਚ 2006 ਵਿੱਚ ਰਿਲੀਜ਼ ਹੋਈ ਕੰਨੜ ਫ਼ਿਲਮ 7 ਓ' ਕਲਾਕ ਵਿੱਚ ਇੱਕ ਸਹਾਇਕ ਭੂਮਿਕਾ ਵਿੱਚ ਦਿਖਾਈ ਦੇ ਕੇ ਆਪਣਾ ਅਭਿਨੈ ਕਰੀਅਰ ਸ਼ੁਰੂ ਕੀਤਾ। ਉਸ ਨੇ ਮਲਿਆਲਮ ਵਿੱਚ ਆਕਾਸ਼ਾ ਗੋਪੁਰਮ (2008), ਤੇਲਗੂ ਵਿੱਚ ਅਲਾ ਮੋਦਲੈੰਡੀ (2011), ਤਾਮਿਲ ਵਿੱਚ ਨੂਟਰੇਨਬਧੂ (2011) ਵਿੱਚ ਅਤੇ ਮਿਸ਼ਨ ਮੰਗਲ (2019) ਵਿੱਚ ਹਿੰਦੀ ਵਿੱਚ ਮੁੱਖ ਭੂਮਿਕਾਵਾਂ ਨਿਭਾਈਆਂ ਹਨ।